Henrik Larsen Skjæret

Henrik Larsen Skjæret (født i 1781 eller 1782 i Balsfjord, død 16. mars 1855 samme sted) var en norsk bonde og tømmermann som 1. august 1814 ble valgt som representant fra Finmarkens Amt som i dag tilsvarer Troms og Finnmark fylker. Han dro til Bodø for å komme til Stortinget, men returnerte da han fikk beskjed om at Det overordentlige Storting i 1814 var avholdt. 

På hans hjem Skjæret i Balsfjord står en liten tømmerlåve igjen fra hans tid rundt 1814. Låven ble restaurert og fredet av Riksantikvaren i september 2014 i forbindelse med Grunnlovsjubileet 1814-2014.

Referanser

Litteratur 
Olav Austlid og Oddvar Svendsen: Henrik Larsen og gården Skjæret i Balsfjord, i Jørn Holme (red): De kom fra alle kanter - Eidsvollsmennene og deres hus, Cappelen Damm 2014, s. 487 - 488. ISBN 978-82-02-44564-5

Norske bønder
Personer fra Balsfjord kommune